Case ID: 1228746
Sentence 4: Bilavasitə nizami ordu hissələri və ya könüllü müdafiə batalyonlarının tərkibində qeydiyyatda olmasa da daim ön cəbhələrə ezam olunmaqla, ən çətin hərbi əməliyyatların keçirilməsi zamanı rabitə əlaqəsini təmin etmiş, ön cəbhədə döyüş zonasında olmuşdur.Belə ki, xx.xx.1989-cu il tarixdə 10 gün müddətinə Şuşa şəhərinə ezam olunaraq Şuşa şəhəri ilə Ağdam-Bakı arasına birbaşa rabitənin təşkil edilməsini və müstəqil radioyayım avadanlığının quraşdırılmasını, xx.xx.1989-cu il tarixdə 5 gün müddətinə Mardakert (hazırkı Ağdərə) rayonunun mühasirə olan İmarət Qərvənd kəndinə ezam olunaraq, İmarət Qərvənd kəndi ilə Tərtər rayonu arasında efir rabitəsinin yaradılmasını, xx.xx.1990-cı il tarixdə 10 gün müddətinə Ağdamvə Laçın rayonlarına ezam olunaraq Laçın rayonunun Ermənistanla sərhəd yaşayış məntəqələrində ( Hacılar, Sadıllar, Zağazur, Aşağı Cicimli, Qayğı qəsəbəsi və s.) DQMV ilə həmsərhəd olan yaşayış məntəqələrində ( Sarı-Su, Unannovu, YuxarıFərəcan və s.) yaradılmış DİN-nin Laçın rayon milis postları ilə efir rabitəsinin təşkil edilməsini, Əskəran rayonunun mühasirədə olan Meşəli kəndinə Bakı şəhər telefon nömrəsini qoşmaqla Xocalı şəhəri və Bakı şəhəri arasında efir vasitəsi ilə rabitənin yaradılmasını, xx.xx.1990-cı il tarixdə 7 gün müddətinə Laçın rayonuna ezam olunaraq rabitə avadanlıqlarında baş vermiş zədələnmələrin aradan qaldırılmasını, 05.08.991-ci il və xx.xx.1991-ci il tarixlərdə hər biri 5 gün olmaqla Stepanakert (hazırkı Xankəndi) şəhərinə ezam olunaraq, o vaxt Xankəndində fəaliyyət göstərən Təşkilat Komitəsi ilə Bakı şəhəri arasında birbaşa rabitənin yaradılmasını təmin etmişdir.xx.xx.1991-ci il tarixdə 10 gün müddətinə Laçın rayonu ərazisində Rabitə qurğularının fasiləsiz işləməsinin təmin edilməsi məqsədi ilə Laçın rayonuna ezam olunmuşdur.1992-ci ilin aprel ayından başlayaraq Azərbaycanın Ermənistanla sərhəd rayonlarında vəziyyətin gərginləşdiyi nəzərə alınaraq Rabitə Nazirliyi tərəfindən rabitəçilərdən ibarət yaradılmış qrupun tərkibində Müdafiə Nazirliyinin sərəncamına 4 ədəd R-140 radiostassiya qurğusuna malik avtonəqliyyat vasitəsi ilə birlikdə Fizuli, Ağdam, Şuşa və Kəlbəcər rayonlarına müharibə zonalarına göndərilərək orada döyüşən qüvvələrin Bakı şəhəri Müdafiə Nazirliyi ilə rabitə əlaqəsi təşkil edilmişdir.